**1 тур 2016-2017г.**

**5 - 8 кластар өсөн интернет-олимпиада һорауҙары**

1. Шиғыр өҙөгөнән тыуған ерҙе һүрәтләгән һүҙҙәрҙе күрһәтеп, был һүҙҙәрҙең ниндәй мәғәнә аңлатыуын билдәләп, дөрөҫ яуап яҙығыҙ:

*Тора-тора мендем* *Торатауға…*

*Өс яғында балҡый өс ҡала.*

*Ағиҙелкәй аға тыныс ҡына,*

*Ашҡаҙарҡай талғын сайҡала.*

 *Торатауҙың буйы шундай матур –*

 *Ҡайҙа баҡма, балҡый нур ғына.*

 *Гөрләп үҫә унда йәш ҡалалар…*

 *Тик юҡ әле тиңдәш йыр ғына.*

*Шат Ишембай, дәртле йәш Салауат –*

*Урал хазинаһын урғыта.*

*Ҡарт Стәрле ҡаҡшау быуындарын*

*Яңы һуттар менән нығыта.*

 *Килеп еттек «Күкьяр» колхозына,*

 *Ҡаңғылдашты юлда аҡ ҡаҙҙар.*

 *Яҡты урам буйлап йырлап бара*

 *Йәш егеттәр, көләс йәш ҡыҙҙар (Ҡ. Даян ).*

1. Аҫтына һыҙылған һүҙҙең башланғыс формаһы нисек, ниндәй һүҙ төркөмөнән килгән, дөрөҫ яуапты билдәләргә:

*Белеме менән, ғәҙәттә ,аҙ* ***белемле*** *маҡтана* (мәҡәл).

А) *бел*

Б) *белем*

В) б*елемле*

1. Түбәндә бирелгән һөйләм составы, интонацияһы һәм маҡсаты буйынса ниндәй, яуап яҙығыҙ: *Ташбатҡан ауылы үркәсле-үркәсле бейек тауҙар итәгендә, бер битләстә, тау ҡуйынына һыйынып ҡына ултырған (Ж. Кейекбаев).*
2. *Донъяла мәңге ҡалыр эш…*

*Донъяны матур төҙөгән,*

*Баҡты мәңге биҙәгән…*

*Ул да булһа яҡшылыҡ.*  Күп нөктәләр урынына кәрәкле тыныш билдәһен ҡуйырға, һәм был ниндәй әҫәрҙән алынғанын билдәләргә.

1. Һөйләмдәрҙә ни өсөн һыҙыҡтар ҡуйылған, дөрөҫ яуап яҙырға: *Тел – күңел көҙгөһө (Мәҡәл).*

*«Туған тел – халыҡ аҡылы, хыялы һәм рухының иң ҡиммәтле хазинаһы»* (Я. Гогебашвили).

6. *Тыш* ***һалҡынса*** *һәм* ***еүеш.*** *Ер өҫтө яңы ғына яҡтырып килә. Тирә-яҡ, иртәнге ҡоро томан эсенә сумып,* **тып-тын ғына ята***. Бер генә япраҡ та һелкенмәй, бер генә өн дә тәбиғәттең мөһабәт тынлығын боҙмай. Йүкә, сәтләүек ағастарының яңы ғына бөрөнән сыҡҡан йәп-йәшел йәш япраҡтарының өҫтөндә, ынйылар кеүек йымылдашып, ысыҡ бөртөктәре ята* (З. Биишева).Аҫтына һыҙылған һүҙҙәр һөйләмдең ниндәй киҫәге булып килгәндәр.

7. Һөйләмдәрҙә кәрәкле киҫәксәләрҙе өҫтәп, дөрөҫ яҙығыҙ:

*Көйләй … көйләй, бер … көйө юҡ … көйө юҡ (йомаҡ). Таныш һандуғас … һайрай һаман, яҙ моңона әсир мин тамам* (С. Кулибай.). *Аҙна … уҙманы, көндәр йонсоуланды … китте. Иртә менән … аяҙ ине әле. Кискә табан ел сыҡты, туҙған сатырҙай ялбырлап, ҡара болоттар күтәрелделәр … шунда … рашҡы яуа башланы* (З. Биишева).

8. *Иртән ҡарлуғастар тотош туплауы менән телеграф сыбыҡтарына ҡунғайны. Оҙон-оҙон рәттәр яһап, бер-береһенә ҡара-ҡаршы ултырғандар ҙа, һис ҡымшанмай, ҡатып ҡалғандар. Бөтәһе лә берҙәй,* ***аҡ түшле****, бөтәһе лә берҙәй, ҡырып яһалған кеүек* ***ыҫпай****, бөтәһе лә берҙәй, йып-йылтыр* ***асалы ҡойроҡло***(С. Айтматов буйынса).

Аҫтына һыҙылған һөйләм киҫәктәре ниндәй һүҙ төркөмдәренән килгән?

9. Мәҡәлдәрҙә исемгә күскән сифаттарҙы билдәләгеҙ, улар һөйләмдең ниндәй киҫәге булып килгән: *Батыр бер үлер, ҡурҡаҡ өс үлер. Белдекле бер әйтер, бер әйтһә лә, тура әйтер. Булдыҡлы баҡса эшләр, булдыҡһыҙ аҡса эҙләр.*

10. Һандарҙың һөйләмдең ниндәй киҫәктәре булыуын билдәләгеҙ:

*Ҡандай ҡыҙыл ине таң нуры,*

*Таң ҡыҙартты үлән ысығын.*

*Икебеҙгә тейҙе бер юлы*

*Бер минаның ике ярсығы.*

 *Береһе ҡалды сержант Фоминда,*

 *Текә яр ситендә ҡәберҙә.*

 *Икенсеһе – минең тәнемдә.*

 *Ун ике йыл әрней шул яра,*

 *Өсөнсө көн тоташ ҡар яуа (М. Кәрим).*

11. Һандар цифрҙар менән бирелгәндә нисек яҙыла:

*Беренсе ғинуар, егерме өсөнсө февраль, егерме беренсе быуат, алтынсы класс, унлап кеше, ике мең ун алтынсы һәм ике мең ун етенсе уҡыу йылы.*

12. Алмаштар ниндәй һүҙ төркөмө урынында ҡулланылған:

Ватан.

*Мин һине , илем, бирмәм һис кемгә,*

*Һинһеҙ тормош юҡ, йәшәү юҡ беҙгә.*

*Бөтә донъяның ҙур байрағы һин,*

*Бөтә ҡолдарҙың күҙ алмаһы һин* (М. Хәй).

13. Йәйәләр эсендәге алмаштарҙы тейешле килеш менән үҙгәртеп яҙырға:

 (Һин), (мин) күҙ йәш аҡмаһын тип,

 (Беҙ) тиҫтер ергә ятмаһын тип,

 Беҙ йәшәгән ошо тупраҡҡа

 Ағайҙарҙың изге ҡаны аҡҡан (Р. Бикбаев).

14. Һөйләмдәрҙе шиғри юлдар менән яҙығыҙ, ҡылымдарҙы бер-береһе менән сағыштырығыҙ, ниндәй ҡылымдар икәнен билдәләгеҙ: *Шоңҡар ҡоштай ос юғары, күтәрел һин гел үргә; дошман барып етә алмаһын һин осоп үткән ергә* (М. Абдуллин).

15. Һөйләмдәрҙә ҡылым төркөмсәләрен билдәләргә:

*Һәр көн көрәш менән уҙған ғүмер аҡыл өҫтәй алға күсергә;*

*мин теләйем еңеү күкрәгенә йырҙарымды бүләк итергә* (М. Абдуллин).

16. Әйтемдәрҙә исем ҡылымдарҙың һөйләмдең ниндәй киҫәге булып килеүен билдәләгеҙ:

Ололарҙы ололау –

Яҡшылыҡтың билдәһе,

Кеселәрҙе кеселәү –

Кешелектең билдәһе.

Олоно һанға алмау:

Һүҙенә ҡолаҡ һалмау –

Яманлыҡтың билдәһе,

Кесене һанға һуҡмау –

Насарлыҡтың билдәһе.

Ололарға кесе бул,

Кеселәргә оло бул.

17*.* Һөйләмдән ҡылымдарҙы табып, төрөн билдәләгеҙ, нимә тураһында һүҙ бара: *Күҙлеген сискәс, бер аҙ торғас, ҡараны көҙгөнән; ҡалды хайран ул, үҙен күргәс асыҡ йөҙ менән* (М. Ғафури).

18*.* Шиғырҙа аҫтына һыҙылған һүҙҙәр ниндәй һүҙ төркөмөнән килгән:

*Был умарта* ***йәйен*** *генә буп-буш,*

***Көҙөн, ҡышын, яҙын*** *гөж килә.*

*Әйтерһең дә, бында йәш күс йәшәй,*

*Йәш көс менән йәш дәрт гөр килә.*

*Алмаш үҫә – илгә дан өҫтәрлек,*

*Заман йөгөн иңгә йөкмәрлек* (Ә. Әхмәтҡужин).

19. Шиғырҙа бәйләүес алдынан килгән һүҙҙең килешен йәйәләр эсендә күрһәтегеҙ:

*Мин ҡабыҙҙым ерҙә ялҡын итеп*

*Йөрәгем һәм халҡым ҡушҡанды.*

*Йырым менән дуҫты иркәләнем,*

*Йырым менән еңдем дошманды* (М. Йәлил).

20. Нөктәләр урынына кәрәкле хәрефтәр өҫтәп яҙырға: ар…яҡ, апрел…, А…иҙел, ҡара…ош, а…тобус, тел…визор, рак…та, ал..бом, пал…то, к…лхоз, д…журный, клу…, бир…яҡ, отря…, по…зд.